Praktisk+arbeid+med+elever

Vi er nå godt i gang med prosessen i forhold til å koble elevene på prosjekt digitale, sammensatte tekster i skolen. Elevene driver nå og produserer faktatekster om dyr som vi tenker de skal jobbe videre med i rik tekst-funksjonen på It`s learning. Vi er på et utforsker-stadium i forhold til denne funksjonen på It`s learning og vi er derfor spente på hvordan dette vil fungere rent praktisk. I tillegg har Torild jobba med photo story i forhold til spesialundervisning. Her jobbes det en til en og det er derfor god tid til å jobbe med utforsking av verktøyet. Eleven har laget en presentasjon av et fylke. Når en skal evaluere det i etterkant, er det lett å se et stort læringspotensial også for elever med spesielle behov. Målet var å lære verktøyet. Eleven er glad i å jobbe på pc, men er ikke alltid lett å motivere for skrive- og lesetrening. Her måtte eleven imidlertid både lese en del faktatekst og formulere gode setninger som skulle leses inn. Eleven ble også veldig bevisst på stemmebruk og tydelig uttale. Av og til måtte opptaket gjøres om igjen fordi eleven sjøl vurderte opptaket som for utydelig. På mange måter var det altså prosessen som var det viktige her. Målet var å lære verktøyet slik at det faglige kan stå enda mer i fokus ved neste prosjekt. Med photo story er det imidlertid lett å få til et fint produkt. Dette gir en motivasjon i seg sjøl. Det er lett å navigere for å lage en enkel photo story og tanken er at eleven etter hvert også skal beherske de litt mer avanserte mulighetene som photo story gir. media type="file" key="Pernille, Emily og Eline.wmv"